Ældre Sagen i stor kampagne: Lønnen stiger, mens pensionen halter bagefter   
   
**Pensionen er de senere år sakket markant bagud i forhold til lønudviklingen. Det har stor betydning for mange ældre. Med ny kampagne vil Ældre Sagen kæmpe for, at regeringen fremrykker reguleringen af pensionen. Det vil give [antal] pensionister[[1]](#footnote-1) i [region/kommune] mere luft i budgettet.**   
  
I 2022 oplevede vi i Danmark den højeste inflation i 40 år. Inflationen er heldigvis faldet siden, men priserne er stadig meget højere, end de var før. De erhvervsaktive har med de seneste overenskomster fået store lønstigninger, men hvor efterlader det dem, som er på overførselsindkomst, heriblandt de [antal] pensionister i [region/kommune]?  
  
I Danmark bliver bl.a. folkepensionen reguleret, så den følger lønudviklingen - men med to års forsinkelse. Det betyder, at danske pensionister skal vente to år på, at deres pension stiger på samme måde, som lønnen gør lige nu. Lønfesten har desværre dørmænd på, som ikke lukker pensionister ind, mener Ældre Sagens direktør Bjarne Hastrup:  
  
”Vi har gang på gang gjort regeringen opmærksom på problemet og har nu kickstartet en ny kampagne for at få det på dagsordenen i ministerkontorerne. Det er jo ikke rimeligt, at vores pensionister skal stå ude i kulden, mens de erhvervsaktive holder lønfest. Det er ikke et velfærdssamfund i min bog. Så jeg håber stærkt på, at regeringen er klar til at gå i dialog med os om, hvad der kan gøres. Det er vel i alles interesse, at vores pensionister, som har bidraget til samfundet gennem et langt liv, får en rimelig pension.”  
  
Konkret foreslår Ældre Sagen, at regeringen fremrykker reguleringen af pensionen, så den forhøjes ekstraordinært nu i 2024 med 5 procent. Forslaget omfatter alle forsørgelsesydelser – herunder folkepension, førtidspension, seniorpension, tidlig pension (Arne-Pension), efterløn, dagpenge, kontanthjælp og SU mm., som reguleres med to års forsinkelse i forhold til lønudviklingen.

Forslaget vil hjælpe alle pensionister - men særligt pensionister med lav indkomst, som vil kunne få 4-600 kr. mere udbetalt om måneden. På landsplan er der tale om mere end 1,3 mio. modtagere af social pension, som vil kunne få gavn af en fremrykning af reguleringen – heraf godt 600.000 folkepensionister med lav indkomst.   
  
Ældre Sagens forslag kan finansieres inden for det finanspolitiske råderum. Og da der er tale om en fremrykning og ikke en permanent forhøjelse af pensionen, vil forslaget ikke forringe den langsigtede økonomiske holdbarhed.

**Kampagne skal sikre en rimelig pension**

Ældre Sagen har netop lanceret en ny kampagne, som sætter fokus på en rimelig pension. I denne ekstraordinære situation med fortsat høje priser, må regeringen nemlig tage nye værktøjer i brug, og det vil Ældre Sagen bruge den kommende tid til at slå på tromme for:   
  
”Pensionen halter langt efter lønningerne. Det er ikke rimeligt, og gabet mellem pensionister og erhvervsaktive er kun vokset de senere år. Det stiller danske pensionister dårligt, da inflationen har gjort deres penge mindre værd, mens de erhvervsaktives købekraft stiger pga. store lønstigninger. Den gode nyhed er, at vi sagtens kan løse problemet ved at fremrykke reguleringen af pensionen. Spørgsmålet er nu, hvad venter regeringen på? Det vil nemlig gøre en kæmpe forskel for rigtig mange ældre i hele landet, som fortsat kæmper for at få pengene til at slå til,” siger Bjarne Hastrup.  
Forsinkelsen i reguleringen af pensionen er ikke et problem, når inflationen og lønudviklingen er stabil, men det har givet store udfordringer for danske pensionister, at inflationen pludselig steg. I 2022 oplevede danskerne den højeste inflation i 40 år, nemlig 7,7 pct., mens folkepensionen blev reguleret med kun 1,2 pct. - den laveste regulering i mere end 20 år.   
  
Selvom priserne faldet siden, er priserne stadig meget højere, end de var før inflationskrisen. Ældre Sagen mener ikke, at det er rimeligt, at folkepensionister, førtidspensionister og andre modtagere af forsørgelsesydelser blot skal være tilskuere til resten af befolkningens velstandsfremgang.

1. Summen af folkepensionister, førtidspensionister, seniorpensionister og modtagere af Arne-pension. [↑](#footnote-ref-1)